1920 соналъул 11 маялда Веденоялда аск1об бугеб Кайшиюрт росулъ т1обит1ун бук1ана Узун–х1ажица ах1араб к1удияб мажлис. Гьелъул мурад бук1ана ват1аналда лъугьараб ах1вал-х1алалда т1асан халкъалъул пикру лъазабизе ва, гьебги х1исабалде босун, большеви-казде данде къеркьей билълъинабизе. Гьеб бук1ана Узун–х1ажида хвалил унти ч1вараб, гьев раг1алде вак1арараб заман. Гьеб сабаблъун гьесда мажлисалда г1ахьаллъизе к1веч1о. Жиндирго пикрабиги му-радалги шайихас загьир гьаруна мажлисалде хъвараб кагътида. Гье-ниб гьес хъвалеб бук1ана гъазават ч1езе тезе бегьиларилан, миллияб х1аракат щула гьабизе ккелилан ва, жив хун хадуб, гьелъул цевехъ-анлъун Турциялда вугев Шамил имамасул ахирисев вас Мух1амад–Камил вищизие бокьилаанилан ва гьесда сверухъ киналго цолъизеги ккелилан.